тштэмэ, унэ пэпчъ игъэпсыкIэкIи, иинагъэкIи, этаж пчъагъэу зэрэхъурэмкIи, зэрэгъэлэгъэ шъомкIи зэфэдэхэп. Арышъ, ащ пэпчъ цIэ шъхьафхэр унэ лъэпкъ зэфэшъхьафхэм афаусын фаеу хъугъагъэмэ, гущыIэмэ япчъагъэ зыфэдизыр къыпфэмылъытэжьынэу хъущтыгъэ. ЦIыфым хэкIыпIэу къыгъотыгъэр нэфэшъхьаф: сыд фэдизэу унэхэр зэфэшъхьафэу щытхэми, ахэр зэфихьысэу зы нэшанэ ахэлъ. А  зэфэхьысыр зыфэдэр цIыфыр зычIэсын бгъагъэу ар зэрэщытыр ары. Джары ыкIи ар нэмыкIырэ бгъагъэмэ агозгъэушъхьафыкIырэр. Джа зэфэхьыс мэхьанэу зэфэдэ пкъыгъомэ яIэр ары понятиер къэзгъэпсырэр. Ащ фэдэу гущыIэм понятиер къызэригъэлъагъорэм цIыфхэр зэгурыIонхэмкIэ амалышхоу щыт, сыда пIомэ цIыфэу, чъыгэу, тхылъэу, мыжъоу, нэмыкIэу узIукIэрэр миллиард пчъагъэ мэхъу. Арышъ, пкъыгъо шъхьаф пэпчъ цIэ фэусынэу уфежьэмэ лексикэр зынэсыщтыгъэр къэIогъуае хъуныгъи, ежь бзэри щыIэн ылъэкIыщтыгъэп, сыда пIомэ ащ фэдиз гущыIэ пчъагъэр зы акъыл горэми къыубытын ылъэкIынэу щытэп.